Այս ժամանակաշրջանում Վրաստանի թագավորները թաթար-մոնղոլական խաների ձեռքին դարձել էին խաղալիք։ Նրանք որպես թագավոր հաստատվում էին մոնղոլական խաների կողմից եւ հարկ էին տալիս նրանց, իրենց զորքերով մասնակցում էին խաների արշավանքներին։ Ահա այս հանգամանքներում էին գործում վերոհիշյալ հայ իշխանները։ Նրանց գործունեությունը նկարագրված է ինչպես հայ պատմիչների, այնպես եւ վրաց ժամանակագիրների կողմից։ Ստորեւ բերենք մի քանի փաստեր։